Βρυξέλλες, 13.4.2005

COM(2005) 157 τελικό

2003/0302 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί όρων πρόσβασης στα δίκτυα μεταφοράς φυσικού αερίου

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2003/0302 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί όρων πρόσβασης στα δίκτυα μεταφοράς φυσικού αερίου

1. Εισαγωγή

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή διατυπώνει γνώμη για τις τροπολογίες που πρότεινε το Ευρωπαϊκό Κοινοβούλιο σε δεύτερη ανάγνωση. Η Επιτροπή παραθέτει στη συνέχεια τη γνώμη της για τις τροπολογίες που πρότεινε το Κοινοβούλιο.

2. Ιστορικό

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2003) 741 τελικό – 2003/0302 (COD)): | 12 Δεκεμβρίου 2003. |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 2 Ιουνίου 2004. |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 20 Απριλίου 2004. |

Ημερομηνία έγκρισης της κοινής θέσης: Ημερομηνία γνωμοδότησης του Ευρωπαϊκού Κοινοβουλίου σε δεύτερη ανάγνωση: | 12 Νοεμβρίου 2004 (ομοφωνία). 8 Μαρτίου 2005. |

3. Αντικείμενο της πρότασης

Η πρόταση συνιστά συμπληρωματικό μέτρο ως προς την οδηγία 2003/55/ΕΚ σχετικά µε τους κοινούς κανόνες για την εσωτερική αγορά φυσικού αερίου και την κατάργηση της οδηγίας 98/30/ΕΚ. Σκοπός της πρότασης είναι ο καθορισμός ελάχιστων απαιτήσεων για τους όρους πρόσβασης στα δίκτυα μεταφοράς αερίου.

Από την πείρα που έχει αποκτηθεί, μεταξύ άλλων στο πλαίσιο του Φόρουµ των ρυθμιστικών αρχών αερίου της ΕΕ που πραγματοποιήθηκε στη Μαδρίτη, προκύπτει ότι το ποιοτικό άνοιγμα της αγοράς είναι εξίσου σημαντικό µε το ποσοτικό άνοιγμα της αγοράς. Παρότι µε την οδηγία 2003/55/ΕΚ δεν θα ανοίξει πλήρως η αγορά πριν από τον Ιούλιο του 2007, οι όροι για την πρόσβαση των τρίτων μερών στο δίκτυο των κρατών µελών μακράν απέχουν από το να εξασφαλίζουν ισότιμους όρους ανταγωνισμού. Τόσο στην οδηγία 2003/55/ΕΚ όσο και στον προτεινόμενο κανονισμό αναγνωρίζεται η καίρια σημασία της πρόσβασης τρίτων μερών ως βασικού εργαλείου για το άνοιγμα της αγοράς και την πρόκληση ανταγωνισμού. Ωστόσο, ενώ στην οδηγία απλώς ορίζονται στόχοι, ο κανονισμός στοχεύει στη θέσπιση ορισμένων ελάχιστων απαιτήσεων προς εκπλήρωση όσον αφορά το καίριο αυτό στοιχείο της οδηγίας, δηλαδή τους όρους πρόσβασης στο δίκτυο μεταφοράς.

4. Γνώμη της Επιτροπής για τις τροπολογίες του Ευρωπαϊκού Κοινοβουλίου

4.1. Τροπολογίες που έγιναν δεκτές από την Επιτροπή

Η Επιτροπή είναι σε θέση να δεχθεί εξ ολοκλήρου και τις εννέα τροπολογίες που εγκρίθηκαν από το Ευρωπαϊκό Κοινοβούλιο, οι οποίες είναι το αποτέλεσμα συμβιβαστικής συμφωνίας, στην οποία κατέληξαν το Ευρωπαϊκό Κοινοβούλιο, το Συμβούλιο και η Επιτροπή κατά τη δεύτερη ανάγνωση. Οι τροπολογίες συμβαδίζουν με τους στόχους της Επιτροπής για την πρόταση και διατηρούν την ισορροπία συμφερόντων που επετεύχθη στην κοινή θέση.

Η ουσία των τροπολογιών έχει ως εξής:

- Τέσσερεις τροπολογίες του Κοινοβουλίου αφορούν το κόστος που πρέπει να λαμβάνεται υπόψη κατά τον καθορισμό των τιμολογίων μεταφοράς και των τελών διαταραχής ισορροπίας. Ενισχύουν το κείμενο της κοινής θέσης, καθώς αναφέρονται στο πραγματικά καταβληθέν κόστος, «εφόσον αντιστοιχεί στο κόστος αποτελεσματικού και διαρθρωτικά συγκρίσιμου διαχειριστή δικτύου». Η έννοια αυτή αποτελεί ήδη μέρος του κοινοτικού κεκτημένου.

- Μια τροπολογία ορίζει ότι τα τέλη διαταραχής ισορροπίας πρέπει να αντιπροσωπεύουν στον μεγαλύτερο δυνατό βαθμό το κόστος.

- Οι υπόλοιπες τέσσερεις τροπολογίες προσφέρουν χρήσιμες διευκρινίσεις.

5. Συμπέρασμα

Κατά συνέπεια, η Επιτροπή τροποποιεί την πρότασή της σύμφωνα με το άρθρο 251 παράγραφος 2 της συνθήκης ΕΚ.